**SÚŤAŽNÉ PODKLADY**

**k výzve na predkladanie ponúk č. 2 vyhlásenej v zriadenom dynamickom systéme s názvom:**

**„Dodávka elektrickej energie na rok 2024“**

TOVAR

„**DNS na dodávky elektriny a zemného plynu na obdobie rokov 2024 až 2029**“

Dynamický nákupný systém vyhlásený postupom zadávania nadlimitnej zákazky podľa ustanovení § 58 až § 61 zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov

(ďalej len „zákon o verejnom obstarávaní“)

Schválil:

 ...............................................................

Ing. Mgr. Martin DŽAČOVSKÝ

primátor mesta

Súlad súťažných podkladov so zákonom o verejnom obstarávaní potvrdzuje:

V Senici, dňa 12.09.2023 .....................................................

 Mgr. Ľuboš Hazucha

 Referent verejného obstarávania

**Obsah súťažných podkladov**

[**1.** **Identifikácia verejného obstarávateľa** 3](#_Toc124323816)

[**2.** **Opis predmetu zákazky** 3](#_Toc124323817)

[**3.** **typ zmluvy** 4](#_Toc124323818)

[**4.** **MIESTO dodania PREDMETU ZÁKAZKY** 4](#_Toc124323819)

[**5.** **Komunikácia a vysvetľovanie** 4](#_Toc124323820)

[**6.** **Podmienky predloženia ponuky** 6](#_Toc124323821)

[**7.** **jazyk ponuky** 7](#_Toc124323822)

[**8.** **zábezpeka ponuky** 7](#_Toc124323823)

[**9.** **obsah ponuky** 8](#_Toc124323824)

[**10.** **lehota na predkladanie ponúk** 8](#_Toc124323825)

[**11.** **otváranie ponúk** 9](#_Toc124323826)

[**12.** **Kritériá na vyhodnotenie ponúk a spôsob určenia ceny** 9](#_Toc124323827)

[**13.** **Vyhodnotenie ponúk** 9](#_Toc124323828)

[**14.** **informácia o výsledku vyhodnotenia ponúk** 10](#_Toc124323829)

[**a uzatvorenie zmluvy** 10](#_Toc124323830)

[**15.** **Zrušenie postupu verejného obstarávania** 11](#_Toc124323831)

**Zoznam príloh:**

Príloha č. 1 – Opis predmetu zákazky

Príloha č. 2 – Návrh Zmluvy o združenej dodávke elektrickej energie

Príloha č. 3 – Dokument „Cenová ponuka“

# **Identifikácia verejného obstarávateľa**

1.1. *Základné informácie*

Názov: **Mesto Senica**

IČO: 00309974

Sídlo: Štefánikova 1408/56, 905 25 Senica

Kontaktná osoba: Mgr. Ľuboš Hazucha

e-mail: lubos.hazucha@senica.sk

Mesto Senica je verejným obstarávateľom podľa § 7 ods. 1 písm. b) zákona o verejnom obstarávaní.

(ďalej len „verejný obstarávateľ“).

1.2. *Elektronické prostriedky*

Komunikačné rozhranie**:** <https://josephine.proebiz.com>

Internetová adresa zákazky:<https://josephine.proebiz.com/sk/tender/46839/summary>

Verejný obstarávateľ si vyhradzuje právo zmigrovať / presunúť DNS do nového SW, podľa aktuálne zakúpených licenčných práv.

# **Opis predmetu zákazky**

2.1. Predmetom zákazky je dodávka elektrickej energie na obdobie roku 2024 do odberných miest verejného obstarávateľa v **predpokladanom celkovom objeme objeme 2 800,40 MWh** pre všetky odberné miesta. Predpokladaná spotreba pre jednotlivé odberné miesta danej organizácie je uvedená v jednotlivých záložkách v Opise predmetu zákazky, ktorý je prílohu č. 1 Súťažných podkladov.

 Verejný obstarávateľ zabezpečuje centralizovanú činnosť vo verejnom obstarávaní v zmysle § 15 ZVO a vyhlasuje túto zákazku „Dodávka elektriny na rok 2024“ pre seba a pre nižšie uvedené rozpočtové organizácie:

**Základná škola, V. Paulínyho-Tótha 32, Senica**, V. Paulínyho-Tótha 32, 905 01 Senica

**Základná škola, Komenského 959, Senica,** Komenského 959, 905 01 Senica

**Základná škola, Sadová 620, Senica**, Sadová 620, 905 01 Senica

**Základná škola s materskou školou, J. Mudrocha 1343/19, Senica**, J.Mudrocha 1343/19, 905 01  Senica

**Základná umelecká škola Senica**, Vajanského 27/4,  905 01 Senica

**Centrum voľného času, Sadová 646/8, Senica**, Sadová 646/8, 905 01 Senica

**Materská škola, L. Novomeského 1209/2, Senica**, L. Novomeského 1209/2,  905 01 Senica

**Mestské kultúrne stredisko Senica**, Nám. oslobodenia 11/17, 905 01 Senica

**Mestský podnik služieb spol. s r.o.**, Senica Hviezdoslavova 477, 905 01 Senica

**Poliklinika Senica n.o.**, Sotinská 1588, 905 01 Senica

**Sociálny podnik mesta Senica, s.r.o**., Štefánikova 1318/69A, 905 01 Senica

**Rekreačné služby mesta Senica, spol. s.r.o.**, Tehelná 1152/53, 905 01 Senica

2.2. **Spoločný slovník obstarávania (CPV)**:

 09310000-5 Elektrická energia

2.3. **Predpokladaná hodnota zákazky**: **3 080,44 MWh** (vrátane práva zmluvného nadodberu 10 % za zmluvnú cenu). Verejný obstarávateľ pre vysokú volatilu cien elektriny vyjadruje predpokladanú hodnotu zákazky množstvom a nie sumou.

2.4. **Lehota dodania predmetu zákazky**: od 01.01.2024 o 00:00 hod. do 31.12.2024 do 23:59:59 hod*.*

2.5. **Zdroj finančných prostriedkov**: Predmet zákazky bude financovaný z rozpočtových prostriedkov verejného obstarávateľa .

2.6. Zaradený záujemca predloží ponuku na celý predmet zákazky tak, ako je definovaný
v týchto súťažných podkladoch. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

2.7. Postupy a úkony verejného obstarávateľa a záujemcu/uchádzača neupravené v týchto súťažných podkladoch a výzve na predkladanie ponúk, sa budú riadiť výlučne podľa zákona o verejnom obstarávaní.

# **typ zmluvy**

3.1. Výsledkom verejného obstarávania bude uzatvorenie Zmluvy o dodávke elektrickej energie (ďalej len „zmluva“). Zmluvu uzatvorí verejný obstarávateľ Mesto Senica v mene všetkých rozpočtových organizácií uvedených v bode 2.1. týchto súťažných podkladov s úspešným uchádzačom, ako výsledok realizácie verejného obstarávania.

3.2. Zmluva bude uzatvorená podľa § 269 a nasl. zákona č. 513/1991 Zb. Obchodný zákonník v platnom znení a príslušných ustanovení zákona o verejnom obstarávaní.

3.3 Podrobné vymedzenie zmluvných podmienok je prílohou týchto súťažných podkladov.

# **MIESTO dodania PREDMETU ZÁKAZKY**

Odberné miesta verejného obstarávateľa Mesto Senica a všetkých rozpočtových organizácií bližšie konkretizované v jednotlivých záložkách v opise predmetu zákazky.

# **Komunikácia a vysvetľovanie**

5.1. Verejný obstarávateľ bude pri komunikácii so zaradenými záujemcami/uchádzačmi postupovať v zmysle § 20 ZVO prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a zaradenými záujemcami/uchádzačmi počas celého procesu verejného obstarávania.

5.2. Pravidlá pre doručovanie – zásielka sa považuje za doručenú zaradenému záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, t. j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.

5.3. Ak je odosielateľom zásielky verejný obstarávateľ, tak zaradenému záujemcovi/uchádzačmi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Zaradený záujemca/uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Zaradený záujemca/uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

5.4. Ak je odosielateľom informácie zaradený záujemca/uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

5.5. Verejný obstarávateľ umožňuje zaradeným záujemcom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkazu na systém JOSEPHINE.

5.6. V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

5.7. V prípade nejasností alebo potreby objasnenia požiadaviek a/alebo podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na podanie žiadosti o účasť alebo v lehote na predkladanie ponúk, môže ktorýkoľvek zo záujemcov/uchádzačov požiadať prostredníctvom komunikačného rozhrania systému JOSEPHINE o vysvetlenie.

5.8. Verejný obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.

5.9. Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 písm. b) zákona o verejnom obstarávaní.

5.10. Verejný obstarávateľ si vyhradzuje právo zmigrovať / presunúť DNS do nového SW, podľa aktuálne zakúpených licenčných práv. V prípade presunu DNS do nového systému sa žiadosti o zaradenie budú predkladať do aktuálne používaného SW v zmysle užívateľských príručiek daného so SW. Verejný obstarávateľ v prípade presunu DNS uverejní podmienky predkladania ponúk v aktualizovaných súťažných podkladoch a výzve na predkladanie ponúk. Verejný obstarávateľ zároveň uverejní aj zmeny vo vyššie uvedených pravidlách komunikácie, ak k takýmto zmenám dôjde (z technických dôvodov daného SW

# **Podmienky predloženia ponuky**

6.1. Zaradený záujemca môže predložiť len jednu ponuku. Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v týchto súťažných podkladoch.

6.2. Ponuka je vyhotovená elektronicky podľa § 49 ods. 1 písm. a) zákona o verejnom obstarávaní a vložená do systému JOSEPHINE umiestnenom na webovom sídle <https://josephine.proebiz.com/>.

6.3. Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovom sídle <https://josephine.proebiz.com/>.

* 1. V predloženej ponuke prostredníctvom systému JOSEPHINE musia byť pripojené požadované naskenované doklady (odporučený formát je „PDF“) a vyplnenie elektronického formulára, ktorý zodpovedá návrhu na plnenie kritéria uvedeného
	v súťažných podkladoch.
	2. V prípade, že zaradený záujemca predloží listinnú ponuku, verejný obstarávateľ na ňu nebude prihliadať.
	3. Ponuka, pre účely zadávania tejto zákazky, je prejav slobodnej vôle zaradeného záujemcu, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	4. **Ponuku môžu predkladať IBA zaradení záujemcovia** v danej kategórií (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je zaradeným záujemcom skupina, takýto zaradený záujemca je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou, ak tento doklad nepredložil počas zaradenia do DNS.
	5. V prípade, ak bude ponuka skupiny zaradených záujemcov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať
	a skutočnosť, že všetci členovia združenia ručia za záväzky združenia spoločne
	a nerozdielne.
	6. Zaradený záujemca môže predložiť iba jednu ponuku. Verejný obstarávateľ alebo obstarávateľ vylúči ponuku predloženú zaradeným záujemcom, ktorý je súčasne členom skupiny dodávateľov.
	7. Zaradený záujemca môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Zaradený záujemca pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).
	8. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi, a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.
	9. Verejný obstarávateľ si vyhradzuje právo zmigrovať / presunúť DNS do nového SW, podľa aktuálne zakúpených licenčných práv. V prípade presunu DNS do nového systému sa ponuky budú predkladať do aktuálne používaného SW v zmysle užívateľských príručiek daného SW. Verejný obstarávateľ v prípade presunu DNS uverejní podmienky predkladania ponúk v aktualizovaných súťažných podkladoch a výzve na predkladanie ponúk. Zároveň verejný obstarávateľ vyzve všetkých zaradených záujemcov v DNS, aby predložili žiadosti o zaradenie aj v novom SW (z technických dôvodov je potrebné zabezpečiť elektronické vyzývanie na predkladanie ponúk a preto môže byť potrebné opätovne vykonať úkony predloženia žiadosti o zaradenie a jej akceptácie v novom SW). V prípade ak takýto záujemca nepredloží žiadosť o zaradenie v novom SW, má sa za to, že bol z DNS vyradení a nebude vyzývaný na predkladanie ponúk vo vyhlásených výzvach (keďže to technicky bez predloženia žiadosti nebude možné).

# **jazyk ponuky**

Zaradený záujemca predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

# **zábezpeka ponuky**

Zábezpeka ponuky sa nevyžaduje.

# **obsah ponuky**

9.1. Autentifikovaný zaradený záujemca si po prihlásení do systému JOSPEHINE v záložke „Moje obstarávania“ vyberie predmetnú zákazku a vloží svoju ponuku do určeného formulára na príjem ponúk, ktorý nájde v záložke ponuky. V prípade zmeny SW bude záujemca postupovať podľa pravidiel predkladania ponúk (uvedených v užívateľských príručkách) daného SW.

**9.2. Ponuka musí obsahovať:**

* 1. ***Titulný list***
		+ - s uvedením mena a priezviska kontaktnej osoby, telefónny kontakt a e-mailová adresa, obchodné meno uchádzača a označenie súťaže;
	2. ***Zmluva o dodávke elektriny*** (Príloha č.2 SP) podpísaná štatutárnym zástupcom uchádzača alebo na to splnomocnenou osobou;
* zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená ako naskenovaný dokument (napr. vo formáte pdf.),
* **uchádzač nie je oprávnený meniť ustanovenia Zmluvy**.
* verejný obstarávateľ **bude akceptovať aj predloženie čestného vyhlásenia**, z obsahu ktorého bude exaktne vyplývať súhlas so stanovenými zmluvnými podmienkami.
	1. Vyplnený záväzný cenový návrh na plnenie v systéme Josephine;

- vyplnená Príloha č. 3 k Výzve „***Cenová ponuka***“ v požadovanej štruktúre (podpísaná štatutárnym orgánom uchádzača alebo osobou oprávnenou konať
za uchádzača) v súlade s cenou uvedenou v systéme Josephine;

* 1. ***Čestné vyhlásenie***, že bude mať uzatvorenú rámcovú distribučnú zmluvu s PDS o distribúcií a prístupe do distribučnej sústavy počas plnenia zmluvy;
	2. ***Čestné vyhlásenie***, že bude mať uzatvorenú zmluvu o zúčtovaní odchýlky s prevádzkovateľom prenosovej sústavy počas plnenia zmluvy;
	3. V prípade, ak sa na príprave ponuky podieľali aj iné osoby ako sú zamestnanci uchádzača (napr. externí poradcovia zodpovedajúci za súlad ponuky s všetkými požiadavkami alebo rôzni experti nevyhnutní pre nacenenie predmetu zákazky), uchádzač je povinný v ponuke identifikovať tieto osoby (zákonná povinnosť podľa § 49 ods. 5 ZVO).

# **lehota na predkladanie ponúk**

10.1. Lehota na predkladanie ponúk je uvedené vo Výzve na predkladanie ponúk.

10.2.Ponuka predložená po uplynutí lehoty na predkladanie ponúk sa v systéme JOSEPHINE nesprístupní.

# **otváranie ponúk**

11.1. Otváranie ponúk sa uskutoční elektronicky v čase uvedenom vo Výzve na predkladanie ponúk.

11.2. S ohľadom na § 55 ods. 3 zákona o verejnom obstarávaní, verejný obstarávateľ nebude využívať funkcionalitu on-line otvárania ponúk. Otváranie ponúk je neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk

# **Kritériá na vyhodnotenie ponúk a spôsob určenia ceny**

12.1. Uchádzač stanoví svoju cenu na základe svojho slobodného rozhodnutia. Uchádzač je povinný do navrhovaných cien zahrnúť všetky priame a nepriame náklady (okrem distribučných poplatkov a daní) a riziká všetkých druhov, v takej výške ako sú potrebné pre riadne dodanie elektrickej energie, a tieto ceny nesmú byť vyjadrené číslom „0“ ani záporným číslom. Ponúkaná cena musí obsahovať všetky náklady spojené so splnením predmetu zákazky **okrem distribučných poplatkov a daní**.

12.2. Ponuky budú vyhodnocované na základe kritéria, ktorým je **najnižšia celková cena za dodávku elektrickej energie vyjadrená v EUR bez DPH (bez distribučných poplatkov a daní)** (uvedená ako CELKOVÁ HODNOTA ZA VŠETKY ODBERNÉ MIESTA v Senici v prílohe č. 3 Výzvy Cenová ponuka)**.**

# **Vyhodnotenie ponúk**

13.1. Verejný obstarávateľ pristúpi k vyhodnoteniu predložených ponúk z pohľadu splnenia požiadaviek na predmet zákazky a na základe kritérií na vyhodnotenie ponúk podľa § 53 zákona o verejnom obstarávaní.

13.2. Verejný obstarávateľ bezodkladne prostredníctvom komunikačného rozhrania používaného systému upovedomí uchádzača, že bol vylúčený, alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

13.3. Verejný obstarávateľ v tejto zákazke **nebude aplikovať elektronickú aukciu**, **ponuky budú vyhodnocované na základe cien uvedených v ponukách uchádzačov predložených v lehote na predkladanie ponúk**.

# **informácia o výsledku vyhodnotenia ponúk**

# **a uzatvorenie zmluvy**

14.1. Verejný obstarávateľ zašle uchádzačom informáciu o výsledku vyhodnotenia ponúk
v súlade s § 55 zákona o verejnom obstarávaní. Verejný obstarávateľ pristúpi k uzavretiu zmluvy po uplynutí zákonom stanovených lehôt. Verejný obstarávateľ vyzve uchádzača na poskytnutie súčinnosti k podpisu zmluvy.

14.2. Verejný obstarávateľ nebude v informácií o výsledku vyhodnotenia ponúk uvádzať informácie, ktoré by mohli zmariť budúcu čestnú hospodársku súťaž v zriadenom DNS (napr. nebude zverejňovať poradie ponúk s identifikáciou uchádzačov, ale identifikuje len úspešného uchádzača). Verejný obstarávateľ vždy identifikuje úspešného uchádzača
a uvedie výhody a charakteristiky jeho ponuky.

14.3. Uchádzač berie na vedomie, že podľa § 11 zákona o verejnom obstarávaní a o zmene a doplnení niektorých zákonov, verejný obstarávateľ nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, s uchádzačom, ktorý má povinnosť zapisovať sa do registra partnerov verejného sektoraa ktorého konečným užívateľom výhod zapísaným v registri partnerov verejného sektora je osoba uvedená v § 11 ods. 1 písm. c) zákona o verejnom obstarávaní a uchádzačom, ktorého subdodávateľ a subdodávateľ podľa osobitného predpisu, ktorí majú povinnosť zapisovať sa do registra partnerov verejného sektora, majú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.

 14.3. Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti potrebnej na uzatvorenie zmluvy, najmä, aby včas zabezpečili registráciu do Registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, a to vo vzťahu k sebe ako zmluvnej strane a zároveň vo vzťahu
k subdodávateľom, ak sa na uchádzača (resp. subdodávateľa) táto povinnosť vzťahuje.

14.4 **Uchádzač k podpisu zmluvy predloží čestné vyhlásenie, že neexistuje prekážka v uzatvorení zmluvy podľa Nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení neskorších nariadení, najmä v znení Nariadenia Rady EÚ č. 2022/578 z 08. apríla 2022 (skutočnosti vo vzťahu k osobám uvedeným na sankčných zoznamoch podľa príslušných nariadení) v súlade s metodickým pokynom zverejnením dňa 04.10.2022 na stránke Úradu pre verejného obstarávanie bod 11 a 12.**

# **Zrušenie postupu verejného obstarávania**

15.1. Verejný obstarávateľ má právo zrušiť verejné obstarávanie podľa ustanovenia § 57 ods. 1 a 2 zákona o verejnom obstarávaní.